Ir-Regolament tal-Kummissjoni (KE) Nru 1160/2003
tat-30 ta’ Ġunju 2003
jemenda Regolament (KE) Nru 1898/97 li jistabbilixxi regoli dwar l-applikazzjoni fis-settur tal-laħam tal-majjal ta’ arrangamenti provduti fil-Ftehimiet Ewropej mal-Bulgarija, ir-Repubblika Ċeka, l-Islovakkja, ir-Rumanija, il-Polonja u l-Ungerija
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi il-Komunitajiet Ewropej,
Wara li kkunsidraw id-Deċizjoni tal-Kunsill 2003/286/KE tat-8 ta’ April 2003 fuq il-konkluzzjoni ta’ Protokoll li jaġġusta, fuq naħa waħda, l-aspetti kummerċjali tal-Ftehim Ewropew li jistabbilixxi Assoċjazzjoni bejn il-Kommunitajiet Ewropej u l-Istati Membri tagħhom u fuq in-naħa l-oħra ir-Repubblika tal-Bulgarija biex tieħu akkont tar-riżultat tan-negożjati bejn il-Partijiet fuq il-konċessjoniet reċiproki ġodda ta’ Agrikoltura [1], u partikolarment l-Artikolu 3(2) tagħha,
Wara li kkunsidraw id-Deċiżjoni tal-Kunsill 2003/298/KE ta’ l-14 ta’ April 2003 fuq il-konkluzzjoni ta’ Protokoll li jaġġusta, fuq naħa waħda, l-aspetti kummerċjali tal-Ftehim Ewropew li jistabbilixxi Assoċjazzjoni bejn il-Komunitajiet Ewropej u l-Istati Membri tagħhom, u fuq in-naħa l-oħra ir-Repubblika Ċeka biex tieħu akkont tar-riżultat tan-negożjati bejn il-Partijiet fuq il-konċessjoniet reċiproki ġodda ta’ Agrikoltura [2], u partikolarment l-Artikolu 3(2) tagħha,
Wara li kkunsidraw id-Deċiżjoni tal-Kunsill 2003/299/KE ta’ l-14 ta’ April 2003 fuq il-konkluzzjoni ta’ Protokoll li jaġġusta, fuq naħa waħda, l-aspetti kummerċjali tal-Ftehim Ewropew li jistabbilixxi Assoċjazzjoni bejn il-Komunitajiet Ewropej u l-Istati Membri tagħhom, u fuq in-naħa l-oħra ir-Repubblika ta’ l-Islovakkja biex tieħu akkont tar-riżultat tan-negożjati bejn il-Partijiet fuq il-konċessjoniet reċiproki ġodda ta’ Agrikoltura [3], u partikolarment l-Artikolu 3(2) tagħha,
Wara li kkunsidraw id-Deċiżjoni tal-Kunsill 2003/18/KE ta’ d-19 ta’ Diċembru 2002 jikkonċerna il-konkluzzjoni ta’ Protokoll li jaġġusta, fuq naħa waħda, l-aspetti kummerċjali tal-Ftehim Ewropew li jistabbilixxi Assoċjazzjoni bejn il-Komunitajiet Ewropej u l-Istati Membri tagħhom, u fuq in-naħa l-oħra ir-Rumanija biex tieħu akkont tar-riżultat tan-negożjati bejn il-Partijiet fuq il-konċessjoniet reċiproki ġodda ta’ Agrikoltura [4], u partikolarment l-Artikolu 3(2) tagħha,
Wara li kkunsidraw id-Deċiżjoni tal-Kunsill 2003/263/KE ta’ s-27 ta’ Marzu 2003 fuq il-firma u l-konkluzzjoni ta’ Protokoll li jaġġusta, fuq naħa waħda, l-aspetti kummerċjali tal-Ftehim Ewropew li jistabbilixxi Assoċjazzjoni bejn il-Komunitajiet Ewropej u l-Istati Membri tagħhom, u fuq in-naħa l-oħra ir-Repubblika tal-Polonja biex tieħu akkont tar-riżultat tan-negożjati bejn il-Partijiet fuq il-konċessjoniet reċiproki ġodda ta’ Agrikoltura [5], u partikolarment l-Artikolu 3 tagħha,
Wara li kkunsidraw id-Deċiżjoni tal-Kunsill 2003/285/KE ta’ t-18 ta’ Marzu 2003 li jikkonċerna l-konkluzzjoni ta’ Protokoll li jaġġusta, fuq naħa waħda, l-aspetti kummerċjali tal-Ftehim Ewropew li jistabbilixxi Assoċjazzjoni bejn il-Komunitajiet Ewropej u l-Istati Membri tagħhom, u fuq in-naħa l-oħra ir-Repubblika ta’ l-Ungerija biex tieħu akkont tar-riżultat tan-negożjati bejn il-Partijiet fuq il-konċessjoniet reċiproki ġodda ta’ Agrikoltura [6], u partikolarment it-tieni paragrafu ta’ l-Artikolu 3 tagħha,
Billi:
(1) Deċiżjonijiet 2003/286/KE, 2003/298/KE. 2003/299/KE, 2003/18/KE, 2003/263/KE and 2003/285/KE iħassru rispettivament, Regolamenti (KE) Nru 2290/2000 [7], (KE) Nru 2433/2000 [8], (KE) Nru 2434/2000 [9], (KE) Nru 2435/2000 [10], (KE) Nru 2851/2000 [11] u (KE) Nru 1408/2002 [12], l-aħħar wiehed kien ħassar qabel Regolament (KE) Nru 1727/2000 [13].
(2) Wara li ġew imħassra r-Regolamenti (KE) Nru 2292/2000, 2433/2000, 2434/2000, 2435/2000, 2851/2000 u 1727/2000, ir-referenzi magħmula f’dawk l-atti fir-Regolament tal-Kummissjoni (KE) Nru 1898/97 [14], kif l-aħħar emendat minn Regolament (KE) Nru 1877/2002 [15], għandhom ikunu mħassra.
(3) Għal perjodi annwali li jibdew fl-1 ta’ Lulju, Regolament (KE) Nru 1898/97 għandu jkun aġġustat ukoll skond id- dispożizzjonijiet fuq prodotti ta’ laħam ta’ majjal stabbiliti fid-Deċiżjonijiet 2003/286/KE, 2003/298/KE, 2003/299/KE, 2003/18/KE, 2003/263/KE u 2003/285/KE.
(4) Regolament (KE) Nru 1898/97 konsegwentament għandu jkun emendat.
(5) Il-miżuri provduti f’dan ir-Regolament huma skond l-opinjoni tal-Kumitat ta’ Ġestjoni għall-laħam ta’ majjal,
ADOTTAT DAN IR-REGOLAMENT:
Artikolu 1
Ir-Regolament (KE) Nru 1898/97 huwa permezz tal-preżenti emendat kif ġej:
1. L-ewwel paragrafu ta’ l-Artikolu 1 huwa mibdul b’dan li ġej:
"L-importazzjonijiet kollha fil-Komunità taħt l-arranġamenti stabbiliti fid-Deċiżjoniet 2003/286/KE, 2003/298/KE, 2003/299/KE, 2003/18/KE, 2003/263/KE u 2003/285/KE ta’ prodotti koperti minn grupp Nri 1, 2, 3, 4, H1, 7, 8, 9, T1, T2, T3, S1, S2, B1, 15, 16 u 17 provduti fl-Anness I għal dan għandu jkun suġġett għall-presentazzjoni ta’ liċenżja ta’ importazzjoni."
2. L-ANNESS I ta’ Regolament (KE) Nru 1898/97 huwa mibdul minn l-Anness għal dan.
Artikolu 2
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Għandhu jgħodd mill-1ta’ Lulju 2003.
Dan ir-Regolament għandu jorbot fil-kumplessità tiegħu u japplika direttament fl-Istati Membri kollha.
Magħmul fi Brussel, fit-30 ta’ Ġunju 2003.